CELEX: 31989D0504
Language: ro
Date: 1989-07-18 00:00:00
Title: Decizia Comisiei din 18 iulie 1989 privind stabilirea criteriilor de autorizare și de supraveghere a asociațiilor de crescători, a organizațiilor pentru creșterea animalelor și a întreprinderilor private care țin sau creează registre pentru reproducătorii porcini hibrizi

03/Volumul 07
            
            
               RO
            
            
               Jurnalul Ofícial al Uniunii Europene
            
            
               142
            
         31989D0504
   
               L 247/31
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 18 iulie 1989
   privind stabilirea criteriilor de autorizare și de supraveghere a asociațiilor de crescători, a organizațiilor pentru creșterea animalelor și a întreprinderilor private care țin sau creează registre pentru reproducătorii porcini hibrizi
   (89/504/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 88/661/CEE a Consiliului din 19 decembrie 1988 privind normele zootehnice care se aplică animalelor de reproducție din specia porcină (1), în special articolul 10 alineatul (1) liniuța a patra,
   întrucât în toate statele membre registrele sunt ținute sau create de asociațiile de crescători, de organizațiile pentru creșterea animalelor, de întreprinderi private sau servicii oficiale; întrucât este de aceea necesar să se stabilească criteriile de autorizare a asociațiilor de crescători, a organizațiilor pentru creșterea animalelor și a întreprinderilor private;
   întrucât asociațiile de crescători, organizațiile pentru creșterea animalelor sau întreprinderile private trebuie să înainteze o cerere de autorizare oficială către autoritățile competente ale statului membru pe teritoriul căruia își au sediul social;
   întrucât, dacă asociațiile de crescători, organizațiile pentru creșterea animalelor sau întreprinderile private îndeplinesc anumite criterii și își stabilesc obiectivele, acestea trebuie să fie autorizate oficial de către autoritățile statului membru cărora le-au înaintat cererea;
   întrucât măsurile prevăzute în această directivă sunt în conformitate cu avizul comitetului zootehnic permanente
   ADOPTĂ PREZENTA DECIZIE:
   Articolul 1
   Pentru a fi autorizate oficial, asociațiile de crescători, organizațiile pentru creșterea animalelor și întreprinderile private care țin sau creează registre trebuie să înainteze o cerere către autoritățile statului membru pe teritoriul căruia se află sediul lor social.
   Articolul 2
   Autoritățile statului membru respectiv trebuie să acorde autorizarea oficială oricărei asociații de crescători, organizații pentru creșterea animalelor sau întreprinderi private care ține sau creează registre dacă aceasta îndeplinește condițiile prevăzute în anexă.
   Articolul 3
   Autoritățile statului membru respectiv vor retrage autorizația oficială oricărei asociații de crescători, organizații pentru creșterea animalelor sau întreprinderi private care ține registre dacă aceasta nu mai îndeplinește consecvent condițiile menționate în anexă.
   Articolul 4
   Prezenta decizie se adresează statelor membre.
   
      Adoptată la Bruxelles, 18 iulie 1989.
      
         
            Pentru Comisie
         
         Ray MAC SHARRY
         
         
            Membru al Comisiei
         
      
   
   
      (1)  JO L 382, 31.12.1988, p. 36.
   ANEXĂ
   
               I.
            
            
               Pentru a fi autorizate oficial, asociațiile de crescători, organizațiile pentru creșterea animalelor și întreprinderile private care țin sau creează registre trebuie:
               
                           1.
                        
                        
                           să aibă personalitate juridică, conform legislației în vigoare în statul membru în care este înaintată cererea;
                        
                     
                           2.
                        
                        
                           să demonstreze autorităților competente, cu ocazia controalelor:
                           
                                       (a)
                                    
                                    
                                       că funcționează eficient;
                                    
                                 
                                       (b)
                                    
                                    
                                       că sunt capabile să efectueze controalele necesare evidenței filiațiilor;
                                    
                                 
                                       (c)
                                    
                                    
                                       că dețin un efectiv de animale suficient pentru a realiza un program de ameliorare;
                                    
                                 
                                       (d)
                                    
                                    
                                       că pot utiliza datele referitoare la performanțele zootehnice necesare pentru realizarea unui program de ameliorare;
                                    
                                 
                     
                           3.
                        
                        
                           să fi stabilit dispoziții cu privire la:
                           
                                       (a)
                                    
                                    
                                       sistemul de identificare a animalelor;
                                    
                                 
                                       (b)
                                    
                                    
                                       sistemul de înregistrare a filiațiilor;
                                    
                                 
                                       (c)
                                    
                                    
                                       definirea obiectivelor proprii de creștere;
                                    
                                 
                                       (d)
                                    
                                    
                                       sistemul de utilizare a datelor zootehnice în vederea evaluării valorii genetice a animalelor.
                                    
                                 
                     
         
               II.
            
            
               În plus, pentru a fi autorizate oficial, asociațiile de crescători și organizațiile pentru creșterea animalelor trebuie să dispună de un statut care să stipuleze în mod special nediscriminarea între membrii lor.